Vážení rodičia, milí žiaci,

ďakujeme Vám, že ste si vybrali ubytovanie v našom internáte. My sa budeme snažiť nesklamať Vašu dôveru.

Na úvod by sme Vám radi odovzdali informácie potrebné k nástupu do školského internátu.

Pri nástupe do školského internátu je potrebné predložiť:

* **lekárske potvrdenie o zdravotnej spôsobilosti pre bývanie v školskom internáte**
* **podľa covid automatu „Vyhlásenie o bezinfekčnosti“**
* **súhlas so spracovaním osobných údajov (len noví žiaci)**
* **potvrdenie o zaplatení poplatkov na stravu a ubytovanie (ústrižky šekov, výpisy z účtu)**
* **rodný list alebo občiansky preukaz**
* **dve fotografie 3 x 3,5 cm**

Pre pobyt na školskom internáte budete potrebovať:

* + - visiaci zámok (na zamykanie skrine)
    - osobné veci, potrebné k týždňovému pobytu mimo domova vrátane obľúbených vecí pripomínajúcich domáce prostredie

Pri pobyte v  školskom internáte sa žiaci a pedagogický personál riadia princípmi, ktoré sú uvedené v školskom poriadku ŠI. Školský poriadok je vypracovaný na základe platnej legislatívy a na základe dlhoročných skúseností pedagogického kolektívu vychovávateľov ŠI. So školským poriadkom budú Vaše deti oboznámené pri nástupe do internátu a je verejne prístupný žiakom aj rodičom na webovej stránke.

Poplatky za ubytovanie v školskom roku **2021/2022** sú **23,00 €** za mesiac. Touto cestou Vás žiadame o úhradu za ubytovanie zálohovým spôsobom podľa nasledovného rozpisu:

**september – december 92,00 € - platba v mesiaci august**

**január – marec 69,00 € – platba v mesiaci január**

**apríl – jún 69,00 € – platba v mesiaci apríl**

Platby je možné uskutočniť nasledovným spôsobom:

**1. poštovou poukážkou typu RI, kde uvediete IBAN SK61 8180 0000 0070 0048 0544.**

**2. prevodom z vašej banky, ten istý IBAN a za koho poplatok hradíte.**

**3. internetbankingom, kde uvediete hore uvedený IBAN a do správ pre prijímateľa**

**za koho poplatok hradíte.**

V prípade, že pre nepredvídanú udalosť Vaše dieťa vystúpi z ŠI, zálohované peniaze na ubytovanieVám budú vrátené.

Poplatky za stravu sa platia dopredu a objednávkový systém je elektronický. Na mesiac september môžete zaplatiť v mesiaci august, kde uvediete **IBAN** **SK64 8180 0000 0070 0048 0587. Spôsoby sú rovnaké ako pri uhrádzaní poplatku za ubytovanie. Taktiež je potrebné vyplniť a doručiť prihlášku na stravovanie – viď webová stránka.**

**Na základe zmeny cien finančných pásiem na nákup potravín na jedno jedlo podľa vekových kategórií stravníkov s účinnosťou od 1.9.2019, ktoré vydáva MŠVVaŠ bude upravená cena stravného v ŠJ od 1.9.2021 následovne:**

**raňajky = 1,31 €,**

**obed = 1,53 € pre SPŠ / ostatní – v škole, ktorú žiak navštevuje/ ,**

**večera = 1,42 €.**

Raňajky a večera sa podávajú v školskej jedálni v školskom internáte. Žiakom  iných martinských

stredných škôl sa obed podáva priamo v priestoroch vlastnej školy.

**Z prevádzkových dôvodov Vás žiadame, aby ste poplatky za prvé obdobie a za stravu na september platili až v auguste 2021.**

Nástup do ŠI je  deň pred nástupom na vyučovanie **t.j. 1.9.2021**, najneskôr do 16.00 hodiny, kedy sa koná plenárne stretnutie rodičov a pedagogického personálu ŠI (podľa covid automatu).

**V prípade, že Vaše dieťa do ŠI nenastúpi, oznámte nám to, prosím Vás, čo najskôr písomne.**

Tešíme sa na spoluprácu.

Všetky potrebné informácie nájdete aj na našej webovej stránke [**www.spsmt.sk**](http://www.spsmt.sk)v bloku internát.

V Martine 14. 6. 2021 Ing. Dagmar Najšlová, v.r.

riaditeľka školy a ŠI

vybavuje: Ružička K.,ZRŠŠI